kardosdrur/scandi-wiki huggingface dataset:
Wimbledon-mesterskaberne 1890

Wimbledon-mesterskaberne 1890 var den 14. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien, og singlerækkerne blev afviklet i perioden 30. juni – 7. juli 1890, mens kampene i doublerækken først blev spillet den 21. - 23. juli 1890.

I herresingle vandt ireren Willoughby Hamilton titlen efter sejr over den forsvarende mester William Renshaw i udfordringsrunden på 6-8, 6-2, 3-6, 6-1, 6-1. Det blev også til irsk sejr i herredoublerækken, hvor Joshua Pim og Frank Stoker besejrede Ernest Lewis og George Hillyard med 6-0, 7-5, 6-4. I damesingle vandt Lena Rice i finalen med 6-4, 6-1 over May Jacks.

Resultater

Herresingle 

Turneringen havde deltagelse af 31 spillere. Mesterskabet blev afgjort i udfordringsrunden, hvor den forsvarende mester, William Renshaw, tabte til vinderen af all comers-turneringen, ireren Willoughby Hamilton, med 6-8, 6-2, 3-6, 6-1, 6-1. Dermed vandt Hamilton sin første og eneste Wimbledon-titel i herresingle. I all comers-finalen havde Willoughby Hamilton vundet med 2-6, 6-4, 6-4, 4-6, 7-5 over Harry Barlow, som dermed tabte all comers-finalen for andet år i træk.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" vandt vinderen af all comers-turneringen, Willoughby Hamilton, over den forsvarende mester, William Renshaw, 6-8, 6-2, 3-6, 6-1, 6-1.

All comers-turneringen

Damesingle 

Damesingleturneringen havde deltagelse af blot fire spillere – det laveste deltagerantal til en Wimbledon-turnering nogensinde. Alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af Lena Rice, der vandt all comers-turneringen efter finalesejr på 6-4, 6-1 over May Jacks, og som vandt udfordringsrunden på walkover, eftersom den den forsvarende mester, Blanche Bingley Hillyard, ikke forsvarede titlen. Dermed vandt Lena Rice sin første og eneste Wimbledon-titel i karrieren.

Udfordringsrunden

All comers-turneringen

Herredouble 

Herredoubleturneringen havde deltagelse af seks par. Alle kampene blev spillet bedst af fem sæt, der skulle vindes med mindst to overskydende partier. Irerne Joshua Pim og Frank Stoker vandt herredoubletitlen ved at besejre Ernest Lewis og George Hillyard med 6-0, 7-5, 6-4. Dermed vandt irerne den første af deres to herredoubletitler i Wimbledon – den anden titel blev vundet tre år senere.

Mesterskabet blev afgjort i all comers-turneringen, eftersom de de forsvarende mestre, Ernest Renshaw og William Renshaw ikke forsvarede titlen.

Udfordringsrunden 

I "udfordringsrunden" vandt vinderne af all comers-turneringen, Joshua Pim og Frank Stoker, over de forsvarende mestre, Ernest Renshaw og William Renshaw, på walkover.

All comers-turneringen

Kilder / eksterne henvisninger 
 The Championships, Wimbledon 
 Tennis Archives - Wimbledon 1890 
 ScoreShelf.com - Wimbledon 1890

1890
Tennis i 1890
Ub Iwerks

Ub Iwerks (født Ubbe Eert Iwwerks; 24. marts 1901,  død 7. juli 1971) var en dobbelt Academy Award vindende amerikansk tegner, animator og opfinder, som bl.a. var med til at skabe Oswald the Lucky Rabbit og Mickey Mouse. 

Iwerks var ansvarlig for den karakteristiske stil i Disneys tidlige animationsfilm. De første Mickey Mouse kortfilm blev næsten udelukkende tegnet af Iwerks. Han blev betragtet som Walt Disneys ældste ven og tilbragte det meste af sin karriere i Disney. Iwerks og Disney havde dog en pause, og deres venskab brød sammen, da Iwerks underskrev en kontrakt for en konkurrent og forlod Walt Disney Productions, for at lancere et animationsstudio i eget navn. 

Iwerk's Studio åbnede i 1930. Finansielt ledet af Pat Powers tanke om, at Iwerks var ansvarlig for en stor del af Disneys tidlige succes. Animationen i Disney havde dalet et stykke tid efter Iwerks forlod virksomheden, men kom snart tilbage, da Disney ansat nye unge animatorer. Iwerk's Studio havde ingen store succeser og kunne ikke konkurrere mod Disney og Fleischer Studios. Finansiere trækker deres støtte fra Iwerks Studio i 1936, og selskabet ramte igen snart. Herefter arbejdede Iwerks for Columbia Pictures i et stykke tid, før de kom til at arbejde for Disney i 1940.

Efter at have vendt tilbage til Walt Disney Productions arbejdede Iwerks hovedsagelig på at udvikle visuelle specialeffekter, hvilket førte til en Oscar-domineret præstation for Alfred Hitchcocks film Fuglene. Han udviklede også processen med at kombinere spillefilm med animation, som i Song of the South. Han arbejdede også på WED Enterprises (nuværende Walt Disney Imagineering) og hjalp med at udvikle mange af Disneys forlystelsesattraktioner i 1960'erne.

Iwerks mest berømte arbejde udover at animere Mickey Mouse var Flip the Frog som han gjorde for sit eget studie. Flip har ligheder med Iwerks tidligere tidligere figurer; Mickey Mouse og Oswald the Lucky Rabbit.

Iwerks var berømt for sine hurtige tegninger og animationer og hans skøre humor. Animator Chuck Jones, der arbejdede for Iwerks studie som ung, har sagt "Iwerks er "skrewi" ("Iwerks er" skrewi "skrevet baglæns).

Ub Iwerks døde i 1971 af et hjerteanfald i sit hjem i Burbank, Californien i en alder af 70 år.

En dokumentarfilm, The Hand Behind the Mouse: Ub Iwerks Story blev udgivet i 1999, efterfulgt af en bog skrevet af Leslie Iwerks og John Kenworthy i 2001.

Referencer

Eksterne henvisninger 

 
 

Disney
Animatorer fra USA
Personer fra Kansas City
Amerikanere i 1900-tallet
Disney Legends
Cassander (flertydig)

Cassander eller Kassander kan henvise til:

 Kassander af Makedonien – konge af Makedonien (ca. 350 – 297 f.Kr.)
 Georg Cassander – romersk-katolsk fredsteolog (1513 – 1566)
Georg Cassander

Georg Cassander (født 24. august 1513 i Pitthem ved Brügge, død 3. februar 1566 i Köln) var en romerskkatolsk fredsteolog.

Cassander var lærer i teologi og kanonisk ret i Brügge og Gent, men trak sig tilbage til Köln for helt at vie sig til studiet af stridspunkterne mellem Romerkirken og protestanterne for muligvis at finde en udvej af dem. 1561 fremsatte han sine tanker herom i et skrift, hvorpå svaret var et heftigt angreb af Calvin og Beza. På kejser Ferdinand I’s opfordring skrev han 1564 et skrift, hvis grundtanke er, at man for at opnå enhed må vende tilbage til det apostolske symbol og til kirkefædrenes overensstemmende lære, troen maa være den samme, meninger og ritus kan være forskellige, når kærligheden ikke lider derunder; protestanterne indrømmes ret til at nyde nadveren under begge skikkelser og til præsteægteskab. Cassanders forslag fik naturligvis kun teoretisk betydning. Protestanterne ville ikke nøjes med hans indrømmelser, og Romerkirken satte 1616 hans skrift på Index og fortalte, at han selv havde forkastet dem på sit dødsleje. Cassanders samlede skrifter udkom i Paris 1616.

Kilder 

 

Teologer fra Tyskland
Jurister fra Tyskland
Tyskere i 1500-tallet
Christoph Daniel Kreber

Christoph Daniel Kreber (født 1. oktober 1755 i København, død 5. december 1840) var en dansk officer og møntsamler.

Han var søn af generalløjtnant Johan Daniel Kreber. Fra vuggen bestemt til militærtjenesten blev han allerede 1767 sekondløjtnant ved Kongens Regiment og gjorde senere tjeneste ved forskellige andre regimenter; 1779 fik han premierløjtnants karakter, blev 1782 virkelig premierløjtnant, fik kaptajns karakter 1789, blev stabskaptajn 1790, kompagnichef 1793, major 1801, bataljonskommandør 1807, oberstløjtnant 1808, kommandør for Kongens Regiment 1810, Ridder af Dannebrogordenen 1811, oberst 1812, samme år kammerherre, Dannebrogsmand 1817 og 1826 Kommandør af Dannebrog. Da han i sit 73. år 1828 søgte sin afsked, hvilken han fik med titel af generalmajor, forenede alle regimentets officerer sig om at lade præge en medalje til hans ære med hans portræt og navn og med indskriften: "Hædret af Kongen, elsket af Undergivne". Efter at være trådt tilbage fra militærtjenesten anvendte Kreber sit otium til at anlægge en meget betydelig og værdifuld samling af mønter og medaljer, især danske og norske, over hvilken J.B. Sorterup efter Krebers anmodning har forfattet en fortrinlig beskrivelse. Kreber døde 5. december 1840.

Kilder 
 
 J.B. Sorterup, Fortegnelse over Generalmajor v. Krebers Mynt- og Medaille-Samling, 1841.

Generalmajorer fra Danmark
Kommandører af 1. grad af Dannebrog
Numismatikere fra Danmark
Danskere i 1700-tallet
Danskere i 1800-tallet
Personer fra København
Kammerherrer fra Danmark
Johan Daniel Kreber

Johan(n) Daniel (von) Kreber (13. oktober 1719 i Glückstadt – 24. marts 1790 i København) var en dansk officer, far til Christoph Daniel Kreber.

Han var søn af kaptajn ved Holstenske Infanteriregiment Daniel Kreber (ca. 1682-1760) og Catharina Dorothea født Freiers (1697-1754). Han blev 1739 overtallig fændrik ved Holstenske Regiment, 1741 som virkelig fændrik forsat til Fodgarden, 1742 sekondløjtnant, 1747 premierløjtnant og 1758 kaptajn. Som sådan havde han majors rang og fik denne titel, da han 1761 blev kommandør for en af de bataljoner, der under troppesamlingen i Holsten dannedes af de fra de norske nationalregimenter nedsendte grenaderkompagnier. 1763 blev Kreber kommandør for Slesvigholstenske Nationalbataljon, 1764 premiermajor ved Kronprinsens Regiment, 1765 oberstløjtnant. Samme år fik Kreber atter kommandoen over en kombineret grenaderbataljon, denne gang sammensat af fem danske kompagnier, der sendtes til Norge for at dæmpe de i anledning af "ekstraskatten" blandt Bergenegnens bønder udbrudte uroligheder. "Strilekrigen", som den kaldtes, løb dog af uden blodsudgydelse, men selve hvervet er et vidnesbyrd om, at Kreber var anset for en både energisk og besindig officer. 1767 blev Kreber forsat til Danske Livregiment, og ved Gardernes omordning samme år blev han kommandør for fodgardebataljonen, 1769 derimod chef for Delmenhorstske Regiment og 1777 generalmajor. 1774 ledsagede han prins Carl af Hessen til Norge, hvor prinsen ville overdrage ham et andet regiment for at beholde ham hos sig, men dette forhindredes af kollegiet. 1788 fungerede han som brigadekommandør ved den på Sjælland sammendragne hær. 1789 opløstes Delmenhorstske Regiment og blev stukket ind i Arveprins Frederiks, for hvilket Kreber så blev chef, idet han tillige udnævntes til generalløjtnant og - på prins Carls anbefaling - inspektør over linjeinfanteriet i Danmark. Han døde i København 24. marts 1790.

Kreber spillede en rolle i stavnsbåndets løsning, idet han som kommandør for det i Viborg liggende regiment igennem flere år forsvarede sine nationalrekrutter mod de godsejere, der søgte at håndhæve stavnsbåndet over for de afgivne karle, når disse mellem eksercertiderne havde orlov fra regimentet. 

Kreber blev gift 16. juni 1751 i Garnisons Kirke med Benedicta Eleonora Gedde (19. maj 1726 - 17. marts 1783 i Skive), datter af overkonduktør i Ingeniørkorpset, senere generalmajor Samuel Christoph Gedde (1691-1766) og Marie Elisabeth født Pechernaut de le Remière (1705–51).

Han er begravet på Garnisons Kirkegård.

Der findes et tegnet silhouet signeret "de Lassen" 1783 (Det Kongelige Bibliotek).

Kilder 

 

Generalløjtnanter fra Danmark
Danskere i 1700-tallet
Personer fra Glückstadt
Divisionen 2012-13

Divisionen 2012-13 var turneringen som mesterskabet på niveau 2 i dansk ishockey i 2012-13. Turneringen havde deltagelse af 14 hold og indledtes med et grundspil, hvor de 14 hold hver spillede 32 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 5 kampe.

Turneringen blev vundet af Rungsted IK, der i finaleserien besejrede IC Gentofte Stars med 3-2 i kampe.

Stillinger og resultater

Grundspil

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier, der bestod af bedst af fem kampe, der blev spillet i perioden 20. februar - 3. marts. Placeringerne i grundspillet afgjorde hvilke hold, der mødtes i kvartfinalerne, idet holdene blev parret 1-8, 2-7, 3-6 og 4-5. Vinderne af kvartfinaleserierne, Gentofte Stars, Frederikshavn IK, Rungsted IK og IK Aarhus, gik videre til semifinalerne.

Semifinaler 

Semifinalerne havde deltagelse af de fire vindere af kvartfinaleserierne, og semifinalerne blev ligeledes spillet bedst af fem kampe, der blev afviklet i perioden 6. - 16. marts. De to vindere, Gentofte Stars og Rungsted IK, gik videre til finalen.

Finale 

Finaleserien mellem vinderne af de to semifinaleserier blev spillet bedst af fem i perioden 20. - 27. marts. Serien blev vundet med 3-2 i kampe af Rungsted IK, som dermed blev Danmarksmester i 1. division.

Kilder / eksterne henvisninger 
DIU Stats - Statistikoverblik, 1. Division 2012-13 
DIU Stats - Statistikoverblik, 1. Division Playoff 2012-13

Noter 

2012-13
Ishockey i 2012
Ishockey i 2013
Ebo af Rheims

Ebo af Reims (ca. 775 - 851) var en frankisk biskop. Han fik som ærkebiskop af Reims i 822 af pave Pascal 1. til opgave at missionere i Norden. 

Ebo var søn af en livegen og voksede op med kejser Ludvig den Fromme. I 816 blev han ærkebiskop af Reims. På den tid led Danmark under indre tronstridigheder. Harald Klak, som i 814 blev drevet ud af Danmark af Godfreds sønner, søgte hjælp hos kejser Ludvig og blev 819 genindsat og beherskede en del af Danmark. Denne omstændighed anvendte kejseren for at forsøge at skaffe kristendommen plads blandt danerne. På et møde i Attigny i august 822 fik Ebo til opgave at udføre denne mission. I sommeren 823 var han i Danmark og prædikede evangeliet, men forlod snart det konflikthærgede land. Han synes ikke at have besøgt Danmark igen, men sendte i stedet Ansgar på dennes første missionsrejse til Birka.

På det politiske område støttede Ebo kejser Ludvig den Frommes tre ældste sønner, da de i 833 atter løftede oprørsfanen mod deres fader. Da Ludvig atter var kommet til magten i 835, måtte Ebo erklære sig sit ærkebispe-embede uværdig, hvor efter han blev afsat og ført først til klosteret i Fulda, senere i Fleury. Ved de kampe, som udbrød efter Ludvig den Frommes død i 840 mellem dennes sønner, tog Ebo parti for Lothar og blev atter indsat i sit ærkestift, men da den største del af stiftet havnede i Karl den Skaldedes territorium ved rigsdelingen i Verdun i 843, blev Ebo atter afsat, men blev i stedet biskop af Hildesheim. Biskop Ebo døde 851.

Eksterne henvisninger

Noter 

Ærkebiskopper
Personer fra vikingetiden
Biskopper fra Frankrig
Cannibal Holocaust

Cannibal Holocaust (dansk: Kannibalmassakren) er en italiensk exploitation-film fra 1980. Filmen er berygtet og berømt for, både ved sin udgivelse og den dag i dag, at skabe voldsom forargelse over bl.a. rigtige drab på dyr og vedvarende rygter om at skuespillere blev myrdet under optagelserne. Filmen er instrueret af Ruggero Deodato.

Handling 
Filmen omhandler en amerikansk antropolog, Harold Monroe, der vil opklare mysteriet om fire forsvundne unge filmskabere der var taget til Amazonjunglen for at lave en dokumentarfilm om primitive stammefolk. Ledsaget af et par hensynsløse guider finder Monroe frem til gruppens filmruller, men uden spor af filmskaberne selv. Da Monroe og hans kollegaer vender tilbage til New York City for at gennemse filmrullerne, opdager de den rædsel som de unge filmskabere, i deres forsøg på at lave en dramatisk dokumentar, udsatte de indfødte for, såsom mord og voldtægt.

Skandaler

Snuff-film anklager 
Ti dage efter Cannibal Holocaust premieren i Milano blev filmen konfiskeret og Ruggero Deodato dømt for uanstændighed. I 1981 udgav det franske porno- og fotomagasin 'Photo' en artikel der anklagede Deodato for at have inkluderet ægte mord i filmen, hvilket ville gøre den til en snuff-film og derfor ulovlig. Efter artiklens publicering blev Deodatos dom ændret til at inkludere mord, da retten troede at mordene i filmen var ægte og begået for at blive filmet. Deodato beviste hans uskyld ved at kontakte de skuespillere, hvis mord han var anklaget for, og ved at demonstrere de specialeffekts der blev brugt til at simulere mordene i filmen.

Referencer

Eksterne henvisninger 
 

Italienske film fra 1980
Exploitation-film
Gyserfilm fra Italien
Kannibalfilm
Ruggero Deodato

Ruggero Deodato (født d. 7. maj 1939, død 29. december 2022) var en italiensk filminstruktør, som bedst er kendt for sine ubehagelige gyserfilm, i særdeleshed Cannibal Holocaust, som han blev slæbt i retten for lige efter premieren grundet anklager om at have lavet en snuff-film.

Referencer

Eksterne henvisninger 

 

Filminstruktører fra Italien
Personer fra Potenza
Marcus Solberg

Marcus Solberg Mathiasen er en dansk fodboldspiller, der spiller for Thisted FC, hvortil han er på leje fra Vendsyssel FF

Klubkarriere 
Marcus blev i flere år anset som et stort angrebstalent. Skader betød dog, at han aldrig fik gennembruddet i sin oprindelige klub, AGF.

I sommeren 2015 skiftede han til Silkeborg IF på en toårig kontrakt. Den 15. april blev det offentliggjort, at Solberg blev lejet til Fjölnir for resten af 2016, og i november 2016 skiftede han permanent til klubben, hvortil han var udlejet, selvom Solberg havde et halvt år tilbage af sin kontrakt med Silkeborg IF.

Vendsyssel FF 
I januar 2018 skiftede Solberg til Vendsyssel FF, som han var med til at sikre oprykningen til Superligaen samme sommer.

Han blev i slutningen af januar 2019 udlejet til 1. divisionsklubben Thisted FC, da han ikke havde umiddelbar udsigt til spilletid for Vendsyssel FF. Lejekontrakten gjaldt for foråret 2019.

Referencer

Eksterne henvisninger 
 Marcus Solberg, all-time Superstats.dk
 

Fodboldspillere fra Danmark
Fodboldspillere fra AGF
Fodboldspillere fra Silkeborg IF
Fodboldspillere fra Ungmennafélagið Fjölnir
Fodboldspillere fra Vendsyssel F.F.
Fodboldspillere fra Thisted FC
Personer fra Aarhus
Elektrisk tilledning

Indenfor elektronik og elektricitet er en tilledning en elektrisk forbindelse bestående af en længde elektrisk ledende tråd, eller ben/metalflade på en overflademonteret komponent, som kommer fra en elektronisk komponent. Tilledninger anvendes til fysisk støtte, overføre elektrisk strøm (energi), til at måle på elektroniske kredsløb (se multimeter), til at overføre information/signaler elektrisk - og nogle gange som køleplade. De små tilledninger som kommer ud fra hulmontage komponenter bliver ofte også kaldet tilledningsben eller blot ben.

Mange elektriske komponenter såsom kondensatorer, resistorer og spoler har kun to tilledninger hvorimod integrerede kredsløb (IC) kan have adskillige hundreder tilledninger til mere end tusind for de største BGA enheder. IC ben er ofte bukket under IC-huset som bogstavet "J" (J-ben) eller kommer ud, ned - og former en flad fod til fastlodning til en printplade (S-tilledning eller måge-tilledning).

Se også
 Elektrisk terminal
 Elektrode

Elektrisk forbindelsesteknik
Elektroniske komponenter
Tilledning

Tilledning har flere betydninger:
Vandtilledning
Elektrisk tilledning
Elektrisk terminal

En elektrisk terminal eller et elektrisk tilslutningspunkt er punktet hvor en ledning fra en elektronisk komponent, enhed eller netværk slutter og yder et forbindingspunkt til eksterne kredsløb.  En terminal kan bare være enden af en ledning eller den kan være udstyret med et eller flere stik, klemmeforbindelse, krympet klemmeforbindelse eller en anden slags fastgøring med elektrisk forbindelse.

Terminalforbindelsen kan være midlertidig, ved f.eks. transportabelt udstyr - eller kræve et værktøj for samling eller fjernelse - eller kan være en permanent elektrisk samling mellem to ledninger eller enheder.

Eksempler på terminaler
 Loddespyd
 Loddeflig
 Loddeliste
 Terminalblok
 Testterminal - midlertidig terminalforbindelse, som f.eks. anvendes ved kalibrering, test eller fejlfinding.
 Klemmeforbindelser:
 Skrueterminal
 Kronemuffe
 Elektrisk klemskrue
 Krympede klemmeforbindelser - følgende liste forbinder en leder via krympning af en ring på kabelskoen:
 Spadekabelsko, spadestik, spadesko
 Gaffelkabelsko
 Ringkabelsko
 Stiftkabelsko

Se også
 Elektrisk tilledning
 Elektrode

Elektrisk forbindelsesteknik
Elektroniske komponenter
Balderup

Balderup er en herregård, der ligger på et plateau over den lille skånske landsby Arild umiddelbart vest for herregården Stubbarp, på Kullen i Höganäs kommune. Hovedbygningen er tegnet af den danske arkitekt Kristoffer Varming og opførtes af det svenske Riksdagsmedlem John Olsson i årene 1905-1906.

Bygningen er opført i røde teglsten med valmtag og præget af arkitektoniske detaljer i hvide kalksten. Ejendommen omfattede oprindeligt 50 hektar, som blev opnået ved sammenlægning af arealerne, der tidligere havde været under Flundarp, Bräcke og Eleshult. Olsson indrettede 11 drivhuse og en park på 5 ha, der er berømt for de omfattende rododendronbuske, roser, eksotiske træer og vækster.

Eksterne henvisninger 
 Länsstyrelsen - Särskilt värdefulla kulturmiljöer i Skåne 
 Erik Nylander: Kullen och Kullaberg med Arild i närbild, s. 53. Malmö bokhandel AB distribution 1950.
 Svenska Gods och Gårdar 5. Skåne. Malmöhus län. Västra delen. Red: Wald. von Sydow & Sten Björkman. 1944.

Herregårde i Skåne
Bygninger, konstruktioner og anlæg i Höganäs kommun
Reventlow-Museet Pederstrup

Reventlow-Museet Pederstrup er et kulturhistorisk museum, der med udgangspunkt i statsmanden C.D.F. Reventlows liv og familie fortæller tiden hvor oplysningstanker og en spirende romantik skabte grundlaget for det moderne Danmark med mennesket i centrum. Museet har til huse i Pederstrup på Vestlolland og er en del af Museum Lolland-Falster.

Historie 
I 1930'erne blev Reventlow-slægten nødt til at frasælge Pederstrup som følge af lensafløsningen. I anledning af 150 året for ophævelsen af stavnsbåndet blev bygningen indrettet til museum for C.D.F. Reventlow. Bygningen, der var blevet ombygget i historicistisk stil i 1858 blev tilbageført til empirestil, som det så ud efter C.D.F. Reventlows ombygninger, der blev afsluttet i 1822.

Siden 2009 har museet været en del af Museum Lolland-Falster efter en sammelægning af Lolland-Falsters Stiftsmuseum med Guldborgsund Museum.

I 2010 overgik ejerskabet af Pederstrup til Lolland Kommune efter at have tilhørt den selvejende institution "Statsminister C.D.F. Revenwlows Minde".

Udstilling 
Udstillingen indeholder en lang række møbler og portrætter samt personlige genstande, der har relation til C.D.F. Reventlow og perioden han levede i. Sammen med bygningen og de omkringliggende områder viser det herskabslivet og familielivet omkring år 1800. Museet har også diverse særudstillinger om slægten Reventlow og herregårde.
Parken, der blev anlagt som barokhave i slutningen af 1600-tallet, er også en del af herregårdsmuseet.

Ridehuset fra 1871 og Slotsparken er rammen om skiftende historiske og kulturelle aktiviteter og kunstudstillinger.

Galleri

Referencer

Eksterne henvisninger 

Museer i Region Sjælland
Museer etableret i 1938
Slægten Reventlow
Lolland Kommune
Juan Antonio Villacañas

Juan Antonio Villacañas (11. januar 1922 i Toledo – 21. august 2001) var en spansk forfatter. Han skrev både digte og essay; hans navn er først og fremmest knyttet til traditionel poetiske form for "Lira" så meget, at de undertiden kaldes "Liras juanantonianas" i hans ære.

Forfattere fra Spanien
Matija Nastasić

Matija Nastasić (født 28. marts 1993 i Valjevo, Serbien) er en serbisk fodboldspiller, der spiller som central forsvarsspiller hos den tyske Bundesliga-klub Schalke 04. Han har tidligere spillet i Italien for Fiorentina og i England for Manchester City.

Landshold 
Nastasić har (pr. april 2018) spillet 27 kampe for Serbiens landshold. Han fik sin debut den 29. februar 2012 imod Cypern. Han har derudover også optrådt for Serbiens ungdoms-landshold.

Eksterne henvisninger 

Fodboldspillere fra Serbien
Fodboldspillere fra Manchester City F.C.
Javi García

Francisco Javier "Javi" García Fernández (født 8. februar 1987 i Mula, Spanien) er en spansk fodboldspiller, der spiller som defensiv midtbane hos Betis i La Liga. Han har tidligere repræsenteret blandt andet Real Madrid, Osasuna, Benfica og Manchester City.

Garcia står (pr. april 2018) noteret for to kampe for det spanske landshold.

Referencer

Eksterne henvisninger 

Fodboldspillere fra Spanien
Fodboldspillere fra Manchester City F.C.
Fodboldspillere fra Real Madrid CF
Fodboldspillere fra CA Osasuna
Fodboldspillere fra S.L. Benfica
Fodboldspillere fra Zenit Skt. Petersborg